
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/161-…/2016

Előterjesztést készítette: dr. Tóth Krisztina
Előterjesztés elkészítésének időpontja: 2016. január 14.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: helyszínrajz
E L Ő T E R J E S Z T É S

Sülysáp Város Önkormányzata Képviselő-testületének

2016. január 21-án tartandó munkaterv szerinti ülésére

10. napirendhez

Tárgy:
Sülysáp 3956/11 hrsz.-ú ingatlan megvásárlása, 3956/12 hrsz.-ú magánút önkormányzati tulajdonba és kezelésbe vétele
Tisztelt Képviselő-testület!
Korábbi ülésen már ismertettem a Fő utcai lakópark, az ún. HB-udvarral kapcsolatos fejleményeket. Időközben a magántulajdonosok, akikkel együttműködünk megvásárolták a 3956/11 és a 3956/13 hrsz. alatti ingatlant, valamint a 3956/12 hrsz.-ú magánutat.

Az együttműködés következő lépcsőjeként Önkormányzatunkon a sor, hogy a Sülysáp 3956/11 hrsz.-ú 1825 m2 területű telket megvásároljuk, valamint tulajdonba és kezelésbe átvegyük a 3956/12 hrsz.-ú és 1692 m2 alapterületű magánutat.

A cél az, hogy a településrendezési terv megfelelő módosítását követően összesen 6 építési telek kerüljön kialakításra a területen, továbbá biztosítsuk a Fő utca és a Tápió-patak közötti lakótömb feltárását.

A telek – korábban már szintén ismertetett vételára 3 millió forint –, illetőleg az ingatlantulajdonosok mentességet kértek a későbbiekben fizetendő intézményfejlesztési hozzájárulás alól, ami a kialakítandó telkek számából adódóan 2 x 350.000 Ft lesz.
Kérem az előterjesztés szíves megtárgyalását, és döntésük meghozatalát.
…/2016. (I. 21.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet alapján
1./ dönt a Sülysáp 3956/11 hrsz.-ú 1825 m2 területű földrészlet megvásárlásáról 3.000.000 Ft vételár ellenében,

2./ dönt arról, hogy a 3956/12 hrsz.-ú és 1692 m2 alapterületű magánutat térítésmentesen önkormányzati tulajdonba és kezelésbe veszi,

3./ felkéri és felhatalmazza a polgármestert a szükséges intézkedések megtételére, a szerződések aláírására.
Határidő: azonnal 
Felelős: polgármester
Sülysáp, 2016. január 14.

Horinka László s.k.

